Base by mediese waghond aan oudits onderwerp | Netwerk24
Deur Nellie Brand-Jonker 18 September 2019 17:52
Dr. Sipho Kabane, hoof van die Raad op Mediese Skemas.
Dit kom nadat vyf topbestuurslede geskors is weens bewerings oor ongerymdhede.
Twee van diegene wat geskors is, was jarelange hoofbestuurslede. Die ander drie is senior bestuur.
Dié skoknuus kom oor die RMS wat veronderstel is om toesig te hou oor ’n bedryf waar verbruikers R180 miljard per jaar aan premies opdok.
Die skorsings volg nadat anonieme wenke ontvang is oor beweerde ongerymdhede, waaronder korrupsie en onetiese gedrag.
Van die aantygings spruit uit die tydperk voordat die nuwe registrateur, Kabane, aangestel is. Hy is in 2017 as waarnemende registrateur aangestel en vroeër vanjaar permanent.
Die bewerings sluit in:
Mediese fondse wat onreëlmatig onder kuratele geplaas is;
Die onreëlmatige aanstelling van diensverskaffers;
Onreëlmatige besteding by diensverskaffers met wie die personeellede ’n hegte verhouding het;
Personeellede wie se lewenstyl nie in ooreenstemming met hul salaris is nie;
’n Noue en korrupte verhouding met entiteite wat deur die RMS gereguleer word; en
Samespanning met die aanstelling van diensverskaffers.
Die skorsings volg nadat Stephen Mmatli vroeg vanjaar as hoofbestuurder van nakoming en ondersoeke by die RMS geskors is. Dit blyk nou uit die verklaring van die RMS dat Mmatli bedank het voordat sy tugverhoor gehou kon word.
LEES OOK: Amptenaar geskors wat mediese fondse ondersoek.
Netwerk24 het in 2018 berig die RMS het in die parlement gesê verskeie ondersoeke word in die bedryf gedoen, insluitende by Discovery en die Government Employees Medical Scheme (Gems).
LEES OOK: Discovery, Gems ‘vir ongerymdhede ondersoek’
Mmatli het daarna op ’n mediakonferensie meer oor die ondersoeke uitgewei.
LEES OOK: Hieroor gaan ondersoek na Gems, Discovery
Kort daarna het een van die mediese fondse wat genoem is, naamlik Resolution, sy uitvoerende hoof geskors.
LEES OOK: Siekefonds se hoof geskors hangende ondersoek
Op 8 Februarie vanjaar het die RMS aangekondig Mmatli word geskors.
Daarna het dit aan die lig gekom dat die Spesiale Ondersoekeenheid (SOE) ook wenke oor wanpraktyke en wanbestuur by die RMS ontvang het.
LEES OOK: Ondersoek kom dalk oor héle mediese raad
Intussen het daar ook in Februarie vrae by ’n bedryfsliggaam ontstaan oor hoe Discovery die groenlig by die RMS gekry het vir sy mediese polisse.
LEES OOK: Vrae oor Discovery groenlig kry vir mediese polisse
Bonitas het ook teen einde Februarie begin vrae vra oor hoekom hy ’n halfmiljoenrand moes opdok vir ’n ondersoek wat die RMS gedoen het wat nog nie afgehandel is nie.
LEES OOK: Bonitas: Vrae hang oor stand van ondersoek
Teen middel Julie het die SOE deur presidensiële proklamasie amptelik opdrag gekry om met ’n ondersoek na die wanpraktyke by die RMS te begin.
LEES OOK: Ondersoek na mediese skemas se waghond begin
Meer oor: Raad Op Mediese Skemas | Mediese Skemas
5 geskors by waghond oor mediese fondse
Mediese skema in kuratele weens swak geldsake